NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3391)
  + [Valencià](/va/acuerdo/3391)






Selector de idioma

Leer

* [Español](/es/acuerdo/3391)
* [Valencià](/va/acuerdo/3391)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3[Butlletí Oficial Universitat d'Alacant](/ca/Publicacion)
==============================================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3

Data d'aprovació
:   28/09/2015

Data de publicació
:   02/10/2015

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3391.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3391)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3391)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3&url=https://www.boua.ua.es/va/acuerdo/3391)

**Títol:** NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 28 de setembre de 2015

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 28 DE SETEMBRE DE 2015, VA APROVAR PER UNANIMITAT, LA NORMATIVA DE LA UNIVERSITAT D'ALACANT PER A LA CONTRACTACIÓ DE PERSONAL LABORAL FIX COM A PERSONAL INVESTIGADOR DOCTOR QUE HAJA FINALITZAT EL PROGRAMA RAMÓN Y CAJAL I HAJA OBTINGUT EL CERTIFICAT I3

1. OBJECTIU.

Aquesta normativa , en aplicació del que disposa l'art. 153.3 de l'Estatut de la Universitat d'Alacant, aprovat pel Decret 25/2012, de 3 de febrer, del Consell de la General itat Valenciana , té per objectiu regular el règim dels processos de selecció per a la provisió de places de personal laboral fix com a personal investigador doctor que haja finalitzat el programa Ramón y Cajal i haja obtingut el certificat I3.

2. RÈGIM JURÍDIC.

El personal investigador objecte d’aquesta normativa es regirà pel que disposa la LOU i la seua normativa de desenvolupament, els Estatuts de la Universitat d'Alacant, les disposicions que dicten les comunitats autònomes en virtut de les seues competències, la Llei 7/2007, de 12 d'abril en tot allò que hi siga aplicable, la Llei 14/2011, d'1 de juny, de la ciència, la tecnologia i la innovació, el text refós de la Llei de l'Estatut dels treballadors, aquesta normativa i altra normativa que pugua ser d'aplicació.

3. FIGURA CONTRACTUAL.

La Universitat d'Alacant contractarà personal investigador fix en la figura d'investigadora o investigador doctor, d’acord amb les condicions que estableix aquesta normativa .

4. FUNCIONS GENÈRIQUES.

4.1. Les funcions del personal laboral fix establides en aquesta normativa seran les següents:

- Realització de tasques d'investigació, orientades a l'obtenció d'un nivell elevat de perfeccionament i especialització professional. No obstant això, podrà prestar col·laboracions complementàries en tasques docents relacionades amb l'activitat investigadora proposada, fins a un màxim de 80 hores anuals, amb l’acord previ del departament, institut o estructura d'investigació d'adscripció de la plaça.

- Direcció, organització i coordinació de centres i projectes d'investigació.

- Les establides en la mateixa convocatòria.

4.2. Qui obtinga una plaça de personal investigador doctor regulada per aquesta normativa haurà de presentar una memòria d'investigació anual en el vicerectorat amb competències en matèria d'investigació perquè l’avaluen.

5. REQUISITS DEL PERSONAL ASPIRANT.

Per a ser admès a concurs s'hauran de reunir els requisits que s'indiquen a continuació. El seu compliment haurà d'estar referit sempre a la data d'expiració del termini fixat per a sol·licitar la participació en el concurs i mantenir-los fins al moment de la firma del contracte.

- Estar en possessió de la titulació de doctor o equivalent.

- Requisits específics que requerisca la plaça objecte de la convocatòria.

- Haver finalitzat el programa Ramón y Cajal.

- Estar en possessió del certificat I3.

6. CARACTERÍSTIQUES DEL CONTRACTE I RETRIBUCIÓ.

6.1. El contracte serà de duració indefinida, amb dedicació a temps complet o parcial.

6.2. Les seues condicions de treball i la seua retribució seran equivalents a les previstes per a la figura de professor o professora contractat doctor, sense obligacions docents.

6.3. D'acord amb el que disposa l'article 22.3 de la Llei 14/2011, d'1 de juny, de la ciència, la tecnologia i la innovació, aquest personal tindrà la condició de personal docent i investigador a efectes del desenvolupament de la funció investigadora.

6.4. A efectes de la seua inclusió en el cens electoral, el personal laboral fix objecte d'aquesta normativa s'integrarà en el cos de professorat doctor amb vinculació permanent a la Universitat.

7. LES CONVOCATÒRIES.

7.1. La sol·licitud per a convocar la plaça haurà de comptar amb l'acord del consell de departament o del consell d'institut d'investigació o estructura d'investigació, si escau, a què s'adscriga la plaça. Aquesta proposta, que inclourà el perfil corresponent a la plaça, serà presentada pel vicerectorat amb competències en matèria de professorat o pel vicerectorat amb competències en matèria d'investigació, al Consell de Govern per a l'aprovació de la dotació de la plaça i l’autorització de la convocatòria.

La convocatòria haurà de contenir aquestes dades:

- L'objecte de la convocatòria.

- Identificació del lloc que es proveirà, amb una descripció suficient de les funcions que s’hi duran a terme i el perfil del lloc.

- La jornada i retribució.

- Requisits del personal aspirant.

- Descripció del procés de selecció.

- Composició de la comissió .

- Model de sol·licitud, model de currículum i termini de presentació d'instàncies.

- Els llocs de publicació de les resolucions que es generen al llarg del procés.

7.2. Les activitats investigadores que s'especifiquen en la convocatòria en cap cas suposaran per a qui obtinga la plaça un dret de vinculació exclusiu a aquestes activitats ni limitarà la competència de la Universitat d'Alacant per a assignar-li altres obligacions investigadores relacionades amb el seu camp de coneixement quan es justifique per raons acadèmiques.

8. SOL·LICITUDS I ADMISSIÓ DEL PERSONAL ASPIRANT.

8.1. Les persones que vulguen participar en els concursos presentaran la sol·licitud corresponent, juntament amb la documentació acreditativa del compliment dels requisits, detallada en la convocatòria corresponent, en el termini de 20 dies hàbils comptadors des de l'endemà de publicar-se en el DOCV.

La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum. Les sol·licituds de participació en la convocatòria es presentaran en el Registre General o en els registres auxiliars de la Universitat d'Alacant, o en la forma establida en l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.

8.2. Una vegada conclòs aquest termini es publicarà una resolució rectoral amb la relació provisional de persones admeses i excloses, amb indicació de la causa d'exclusió i el termini d'esmena i s’obrirà un termini de 10 dies hàbils a partir de l’endemà a la publicació perquè les i els aspirants interessats puguen esmenar el defecte que haja motivat l'exclusió.

8.3. Una vegada resoltes les reclamacions i esmenes, es publicarà una resolució rectoral amb la relació definitiva de persones admeses i excloses.

8.4. Les dades de caràcter personal aportades pels aspirants a la plaça objecte de concurs quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d'aquell per al qual han sigut sol·licitats, segons la Resolució de la Universitat d'Alacant, de 17 de desembre del 2002, per la qual es regulen els fitxers automatitzats de caràcter personal (DOCV de 15 de gener del 2003).

9. COMISSIONS DE SELECCIÓ.

9.1. Els membres de les comissions de selecció que han de resoldre els concursos seran designats pel rector o la rectora.

9.2. La comissió de selecció estarà integrada per 5 membres de ple dret, i els seus suplents, més una observadora o un observador per cada sindicat present en la Mesa Negociadora, que tindrà veu però no vot. La totalitat dels components de la comissió de selecció hauran de pertànyer al personal docent i investigador funcionari, contractat doctor o investigador contractat indefinit de la mateixa categoria o superior que la plaça que s'ha de cobrir. Els observadors hauran de complir els mateixos requisits que els membres de la comissió . El seu nomenament correspon al rector o la rectora a proposta de les respectives seccions sindicals amb representació en la Mesa Negociadora.

9.3. Els cinc membres de ple dret seran designats pel rector o la rectora, d'acord amb aquestes condicions:

President: El vicerector o la vicerectora amb competències en matèria de professorat. Actuarà com a president o presidenta suplent el vicerector o la vicerectora amb competències en matèria d'investigació.

Vocal 1r: El director o la directora del departament, institut o estructura d'investigació d'adscripció de la plaça i el seu suplent, que haurà de ser personal docent i investigador adscrit a la unitat i designat per aquesta.

Vocal 2n: Un investigador o investigadora pertanyent al personal docent i investigador del departament, institut o estructura d'investigació d'adscripció de la plaça i el seu suplent, designat per la Comissió d'Investigació.

Vocal 3r: Un investigador o investigadora pertanyent al personal docent i investigador del departament, institut o estructura d'investigació d'adscripció de la plaça i el seu suplent, designat per aquesta unitat.

Vocal 4t: Una investigadora o investigador de prestigi aliè a la Universitat d'Alacant, amb relació amb l'objecte de la línia investigadora (perfil de la plaça) i el seu suplent, designat per la Comissió d'Investigació.

9.4. Actuarà com a secretària o secretari el vocal de menys edat entre les persones de la Universitat d'Alacant.

9.5. La composició de les comissions s’haurà d'ajustar als principis d'imparcialitat i professionalitat dels seus components, procurant una composició equilibrada entre dones i homes, llevat que no siga possible per raons fonamentades i objectives motivades degudament.

9.6. Perquè la comissió es puga constituir i actuar vàlidament caldrà l'assistència de la presidenta o president i de la secretària o secretari de la comissió , i també, com a mínim, la d’un dels altres membres de ple dret.

9.7. El nomenament com a component d'una comissió és irrenunciable, llevat que concórrega alguna causa justificada que impedisca la seua actuació. En cap cas serà delegable la seua actuació. Els membres de la comissió titular seran substituïts pels suplents respectius.

9.8. Els supòsits d'abstenció o recusació que es puguen plantejar es tramitaran i es resoldran d’acord amb el que estableixen els articles 28.2 i 29 de la Llei 30/1992, de règim jurídic de les administracions públiques i del procediment administratiu comú.

9.9. Les comissions vetlaran pel compliment del que estableix la convocatòria corresponent i aquest normativa , garantiran el respecte als principis d'igualtat, mèrit, capacitat i publicitat, i tindran el compromís d'actuar amb objectivitat, independència i rigor professional, respectant la confidencialitat sobre les dades personals de les quals hagen tingut coneixement per raó de la seua participació en la comissió , i mantindran en secret les deliberacions de la comissió i garantiran la dedicació necessària per a l'exercici adequat de les tasques que els són pròpies.

10. SISTEMA DE SELECCIÓ.

10.1. La selecció es farà per mitjà d'un procés de concurs oposició amb respecte als principis de publicitat, igualtat, mèrit i capacitat.

10.2. L'avaluació obtinguda en el contracte d'accés al Sistema Espanyol de Ciència, Tecnologia i Innovació es tindrà en compte als efectes de ser valorada com a mèrit investigador.

10.3. Així mateix, es tindrà en compte l'avaluació obtinguda a efectes de la consideració dels mèrits investigadors en l'avaluació positiva requerida per a la contractació com a professor contractat doctor, segons l'article 52 de la Llei orgànica 6/2001, de 21 de desembre, d'universitats.

11. DESENVOLUPAMENT DEL PROCÉS.

11.1. La comissió serà l'encarregada de jutjar el concurs i resoldre la proposta de provisió de les places convocades en el termini d'un mes a partir de la data de publicació de les llistes definitives d'aspirants admesos i exclosos. Una vegada publicades aquestes, la unitat d'Accés PDI del Servei de Selecció i Formació remetrà a les comissions les instàncies del personal admès.

11.2. D'acord amb l'art. 49.1 de la Llei 30/1992, de 26 de novembre, modificada per la Llei 4/1999, el termini anterior podrà ampliar-se fins a 15 dies hàbils més, a petició del president o presidenta de la comissió corresponent dirigida al rector o la rectora, sempre que es formule d'acord amb el que estableix l'apartat 3r d’aquesta disposició. Aquesta ampliació es farà pública en el tauler d'anuncis del centre d'acord amb el que estableix la base 13.

11.3. La presidenta o president, després d’haver consultat els altres components titulars de la comissió i, si escau, els suplents necessaris per a efectuar l'acte de constitució, convocarà, amb una antelació mínima de 48 hores, amb indicació de la data, hora i lloc de celebració:

a) Els i les integrants titulars de la comissió per als actes de constitució i presentació.

b) Els observadors i observadores nomenats pel rector o la rectora d'acord amb la base 8.

c) Els i les aspirants per a l'acte de presentació per mitjà d’una resolució publicada en la pàgina web del Servei de Selecció i Formació i en el tauler d'anuncis de l'edifici de Rectorat i Serves General s, juntament amb la llista definitiva de personal admès i exclòs.

11.4. Una vegada constituïda, la comissió haurà d'acordar els criteris de valoració específics del barem en els apartats que es preveja així. La comissió farà públics aquests criteris, d'acord amb el que disposa la base 13, per al coneixement del personal interessat.

11.5. A continuació, els o les aspirants hauran d'aportar per quintuplicat exemplar:

a) Currículum, d'acord amb l'imprès que s'adjuntarà a la convocatòria.

b) Projecte d'investigació en què es farà constar, com a mínim, la visió de l'activitat que podria desenvolupar, si escau, en relació amb l'àrea de coneixement o especialitat objecte de la plaça convocada, així com de les seues possibles línies d'evolució.

11.6. Convocatòria dels aspirants per a l'exposició oral dels mèrits al·legats en el currículum, en el cas que la comissió avaluadora estime la pertinència d'aquest tràmit. La convocatòria fixarà el lloc, el dia i l’hora per a l'exposició oral d'aquests mèrits, que podrà coincidir amb la data prevista per a l'aportació dels documents esmentats en l'apartat anterior.

11.7. Publicació en el tauler d'anuncis del centre en els locals del qual es desenvolupe el procés, d'acord amb el que estableix la base 13, de les resolucions adoptades en aquesta sessió. En cas de desfasament temporal, entre les dues publicacions, comptarà com a data de referència la posterior.

11.8. En les 48 hores següents a la presentació de la documentació esmentada, la comissió farà pública en el tauler d'anuncis del centre en els locals del quals es desenvolupe el procés, d'acord amb el que estableix la base 13, la puntuació assignada als mèrits i també la data, el lloc i l’hora de la realització de la segona fase del procediment selectiu.

11.9. El procediment selectiu es compondrà de dues fases:

a) La primera fase consistirà en un concurs, de caràcter eliminatori, que tindrà per objectiu la comprovació i qualificació dels mèrits de les i els aspirants segons l’annex I, i si és procedent, una prova amb exposició oral i pública per les i els aspirants, en el temps màxim de 30 minuts, dels mèrits al·legats i de l’activitat científica desenvolupada descrita en el currículum.

Seguidament, la comissió de selecció debatrà amb l'aspirant durant un temps màxim d'1 hora sobre el contingut de la seua exposició oral, i podrà formular totes les preguntes que considere convenients, fonamentalment les que es relacionen amb els temes de treball més rellevants de la investigació. Per a superar aquesta fase, els o les aspirants hauran d'obtenir una puntuació igual o superior a 5 punts d'un màxim de 10.

b) La segona fase d'oposició tindrà per objectiu comprovar l'adequació dels mèrits, competències i capacitats dels o les aspirants amb les característiques i funcions de la plaça en què participa i consistirà en l'exposició oral i pública per l'aspirant, durant un temps màxim d'1 hora, de la seua visió de l'activitat que podria desenvolupar en relació amb l'àrea de coneixement o especialitat objecte de la plaça convocada, com també de les seues possibles línies d'evolució. Seguidament, la comissió debatrà amb l'aspirant, durant un temps màxim d'1 hora, sobre els continguts científics exposats i sobre tots els aspectes que considere rellevants. Se’n valorarà el coneixement de l'especialitat i de les innovacions i avanços científics que haja experimentat, com també la seua visió de l'evolució de l'àrea en el futur i de les línies d'investigació possibles. Per a superar aquesta fase, els o les aspirants hauran d'obtenir una puntuació igual o superior a 5 punts d'un màxim de 10.

11.10. La puntuació de cada aspirant en cada fase s'obtindrà calculant la mitjana aritmètica entre les puntuacions assignades per cada membre de la comissió .

11.11. Una vegada realitzades les dues fases que componen el procediment selectiu, la comissió sumarà les puntuacions assignades a cada aspirant en cada fase, farà una ordenació de més a menys puntuació, i proposarà formalment per a la provisió de la plaça o places a l'aspirant o aspirants que hagen obtingut la puntuació més elevada i, subsidiàriament, per al cas de renúncia de l'aspirant o aspirants proposats a qui els seguisca en l'orde de puntuació, sempre que hagen obtingut la puntuació mínima necessària en cada fase. En cas d'empat entre els o les aspirants amb més puntuació es durà a terme una votació entre els membres de la comissió , i serà proposada la persona que obtinga un nombre més elevat de vots. Cada membre de la comissió haurà de motivar el vot i no es considerarà vàlida l'abstenció. Si persisteix l'empat, dirimirà el vot de qualitat del president o presidenta de la comissió .

12. ADJUDICACIÓ DE LES PLACES.

12.1. La comissió elevarà la proposta de provisió al rector o la rectora per a la seua adjudicació, sense que la proposta puga excedir el nombre de places convocades.

12.2. El procés podrà concloure amb la proposta de la comissió de no proveir la plaça convocada si cap de les o els aspirants obté la puntuació mínima requerida en alguna de les fases.

12.3. Contra la proposta d'adjudicació de la comissió es pot interposar recurs d'alçada en el termini d'un mes, el qual serà resolt pel rector o la rectora, amb l’informe previ de la comissió de reclamacions de la Universitat. La interposició del recurs paralitzarà la tramitació del procediment.

12.4. Una vegada resolts els recursos d'alçada presentats o transcorregut el termini previst per a interposar-los sense que se n'haja presentat cap, el rector o la rectora dictarà una resolució d'adjudicació del lloc o llocs convocats que serà publicada en el DOCV.

13. NOTIFICACIONS DEL PROCEDIMENT.

13.1. D'acord amb el que preveu l'art. 59.6.b) de la Llei 30/1992, de 26 novembre, modificada per la Llei 4/1999, les publicacions detallades en aquestes bases, com també la informació d'altres actes que se’n deriven i que requerisquen publicació, incloent-hi els recursos en via administrativa, substituiran la notificació personal als interessats i produiran els mateixos efectes.

13.2. Amb caràcter general , les publicacions esmentades es faran en la pàgina web i en el tauler d'anuncis del centre corresponent si es tracta de la composició o d'una actuació de la comissió de selecció; i la resta en la pàgina web de la Unitat d'Accés PDI del Servei de Selecció i Formació i en el tauler d'anuncis de l'edifici de Rectorat i Serveis General s.

13.3. No obstant el que disposa el paràgraf anterior, la convocatòria podrà establir també altres procediments de notificació per mitjans telemàtics.

14. DOCUMENTACIÓ DEL DESENVOLUPAMENT DEL CONCURS.

El secretari o secretària de la comissió , en el termini màxim de set dies naturals després de concloure l’actuació de la comissió , farà arribar al Servei de Selecció i Formació l'expedient administratiu del concurs.

Annex I

|  |  |  |
| --- | --- | --- |
| Criteris rellevants per a valorar la formació acadèmica universitària  i l'experiència investigadora de les i els aspirants | | |
|  |  | Puntuació màxima |
| A | Formació acadèmica | 4,5 |
| 1 | Expedient acadèmic global de la titulació requerida o que cal valorar segons el perfil del lloc objecte de concurs. | 0,5 |
| 2 | Expedient acadèmic específic referit a les assignatures relacionades amb el perfil del lloc objecte de concurs. | 2 |
| 3 | Formació de postgrau en el camp científic o tecnològic del perfil del lloc objecte de concurs. | 2,0 |
| B | Activitat investigadora vinculada amb el perfil del lloc objecte de concurs (publicacions científiques, congressos, projectes d'investigació, beques d'investigació, etc.). | 4 |
| C | Activitat professional vinculada amb el perfil del lloc objecte de concurs. | 1 |
| D | Altres mèrits (activitat investigadora duta a terme en altres camps científics o tecnològics, premis acadèmics, coneixement d'idiomes, etc.). | 0,5 |





[Carretera Sant Vicent del Raspeig s/n  
03805 Sant Vicent del Raspeig - Alacant  
 Tel. 31 781 4530 - Fax 13 974 7111](https://www.google.es/maps/@74.081698,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12682&trk=tyah&trkInfo=tarId%1Z9051608518500%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)